ජනාධිපතිවරුන් දෙදෙනා අතර දුරකතනය සංවාදය රාජ්‍ය තාන්ත්‍රික මට්ටමින් පැවැතිය ද එහිදි නිශ්චිත තීරණයක් හෝ රාජ්‍ය තාන්ත්‍රික විසඳුමකට හෝ එළැඹීමට ඔවුන් අපොහොසත් වූ බව විදෙස් වාර්තා කර තිබිණි.සිය ප්‍රශ්නවලට පිළිතුරු දීමට හෝ රුසියාවට බලපාන කරුණු සම්බන්ධයෙන් සැලකිල්ල යොමු කිරීමට අමෙරිකාව අපොහොසත් වී ඇති රුසියානු ජනාධිපති ව්ලැදිමීර් පුටින් මේ අවස්ථාවේ දී අමෙරිකානු ජනාධිපතිවරයාට දැනුම් දුන් බව ක්‍රෙම්ලීනය උපුටා දක්වමින් විදෙස් වාර්තා කර තිබිණි.රුසියාව යම් හෙයකින් යුක්රේනය ආක්‍රමණය කළහොත් ඊට දැඩි ප්‍රතිචාර දක්වන බවත් බොහෝ පිරිසකට පීඩා විඳීමට සිදුවන බවත් රුසියාව හුදෙකලා වනු ඇති බවටත් අමෙරිකානු ජනාධිපති ජෝ බයිඩන් රුසියානු ජනාධිපතිවරයාට අනතුරු අඟවා ඇතැයි ද එම වාර්තාවල දැක්විණි.